Metro City Sentinels

Metro City Sentinels järjestäytyi supersankariryhmäksi alkujaan pysäyttääkseen Maestron, kun myös tämä teki ensiesiintymisensä uhatessaan tuhota koko  Metro Cityn. Ryhmän alkuperäiset jäsenet olivat Dr. Cagliostro, Ms. Nebula ja Bile, joista ensiksi mainittu toimi aina viime aikohin saakka ryhmän johtajana. Myöhempi journalistinen tutkimus on osoittanut, että ryhmän jäsenistä on ilmeisesti ollut satunnaisia havaintoja jonkin verran aiemminkin, mutta yleiseen tietoisuuteen he tulivat vasta Maestro-tapauksen myötä.

Sittemmin Metro City Sentinels on kamppaillut kerta toisensa perään Metro Cityn superrikollisia ja etenkin Maestroa vastaan, minkä lisäksi he ovat jonkin verran myös pyrkineet siistimään kaupunkia tavanomaisemmasta rikollisuudesta. Ryhmään on sen perustamisen jälkeen liittynyt kaksi jäsentä lisää, Starlight Rider suhteellisen pian perustamisen jälkeen sekä varsin hiljattain Captain Neutron. Jo ennen ryhmään liittymistään Captain Neutron sai lyhyessä ajassa toimitettua La Arañan ja  Lightning Jackin tiilenpäitä lukemaan ja Sentinelsien riveissä hän onnistui vangitsemaan jopa  Mr. Brainstormin lyhyeksi aikaa. Tehokkuutensa johdosta Captain Neutron onkin ottanut itselleen Dr. Cagliostron aiemman paikan ryhmän johtajana.

Jäsenet:

 * Captain Neutron (nykyinen johtaja)


 * Dr. Cagliostro (ex-johtaja)


 * Bile


 * Ms. Nebula


 * Starlight Rider